**Սսսսսսս** (անգլ.՝ Sssssss, Մեծ Բրիտանիայում և Ճապոնիայում թողարկվել է **Ssssnake** (անգլ. թարգմանաբար՝ «Օձ») անվանբ), 1973 թվականի ամերիկյան սարսափ ֆիլմ, որի գլխավոր դերերում հանդես են եկել Սթրոթեր Մարտինը, Դիրք Բենեդիքտը և Հիթեր Մենզիսը։ Ֆիլմի ռեժիսորը Բերնարդ Լ․ Կովալսկին է, իսկ սցենարի հեղինակները՝ Հալ Դրեսները և Դենիել Սթրիփեկեն, վերջինս հանդես է եկել նաև որպես ֆիլմի պրոդյուսեր։ Դիմահարդարման էֆեկտները ստեղծել են Ջոն Չեմբերսը և Նիք Մարքելինոն։ Ֆիլմը ստացել է Գիտական ֆանտաստիկայի ակադեմիայի մրցանակը «Լավագույն գիտաֆանտաստիկ ֆիլմ» անվանակարգում։

Սյուժե
------

Բժիշք Կառլ Սթոուները դարակում խորհրդավոր արարած է վաճառում կառնավալի տիրոջը։ Ավելի ուշ նա քոլեջի ուսանող Դևիդ Բլեյքին որպես օգնական է վարձում՝ պնդելով, որ իր նախորդ օգնականը քաղաքից հեռացել է հիվանդ ազգականին խնամելու համար։ Սթոուները զառանցող մարդ է, համոզված, որ մարդկությունը դատապարտված է և փորձում է պատրաստվել դրան, ինչը նա անխուսափելի է համարում՝ առանց Դևիդի կամ որևէ մեկի իմացության մշակելով մարդկանց սողունների վերածելու մեթոդը, որոնք կարող են վերապրել ցանկացած էկոլոգիական աղետ, որը կոչնչացնի մարդկությանը։

Սթոուները Դևիդին ներարկումների կուրս է սկսում՝ իբր օձի խայթոցից պաշտպանվելու համար։ Դևիդի մաշկը կամաց-կամաց սկսում է փոխվել և նույնիսկ թեփոտվում է օձի մաշկի նման։ Նա սկսում է տարօրինակ մղձավանջներ տեսնել և կոմայի մեջ է ընկնում, երբ ճաշում է Սթոուների հետ՝ արթնանալով մի քանի օր անց։ Դևիդը նաև սկսում է քաշ կորցնել, սակայն Սթոուներն ասում է նրան, որ դա թույնի հետևանքով առաջացած կողմնակի բարդություններ են։ Դևիդը սիրավեպ է սկսում Սթոուների դստեր՝ Քրիստինայի հետ, թեև վերջինիս հայրը դեմ է և պնդում է, որ աղջիկը ոչ մի սեռական հարաբերություն չունենա նրա հետ։

Երբ Դևիդն արթնանում է հաջորդ առավոտյան, նա նայում է հայելու մեջ և սարսափից գոռում։ Ավելի ուշ խելագարված Դևիդը հայտնվում է լաբորատորիայում, որտեղ Սթոուները նրան ևս մեկ ներարկում է անում։ Մինչդեռ Սթոուների կասկածելի գործընկերը՝ բժիշկ Դենիելսը, ժամանում է գույքը ստուգելու համար։ Սթոուները փորձում է թաքցնել Դևիդին անկյունում, սակայն վերջինս բավականաչափ համաձարկություն է հավաքում պատուհանի մոտ՝ թույլ տալով Դենիելին տեսնել, որ իր դեմքը կանաչ և թեփուկավոր է դարձել։ Նախքան Դենիելսը հասցնում է արձագանքել, Սթոուներն հարվածում է նրան և կերակրում պիթոնին, ինչից հետո Դևիդն ընկնում է։

Քրիստինան այցելում է կառնավալի հրեշների շոուն և սարսափում, երբ տեսնում է տարօրինակ «օձ-մարդուն», որի մեջ ճանաչում է Սթոուների նախորդ օգնականին։ Նա արագ տուն է վազում Դևիդին փրկելու համար, որը Սթոուների ներարկումների պատճառով արդեն վերափոխվել էր թագավորական կոբրայի։ Սթոուներին իր լաբորատորիայից իրական թագավորական կոբրա է կծում, ինչի արդյունքում նա մահանում է, երբ Դևիդի վերափոխումն արդեն ավարտվում է։ Քրիստինան գալիս է տուն և գտնում է իր հոր մարմինը, նրա կողքին գտնվող իրական կոբրայի հետ։ Ժամանում է ոստիկանությունը, որը կրակում է կոբրայի վրա, մինչև լաբորատորիա գնալը, որտեղ մանգուստ է հարձակվում Դևիդի վրա՝ փորձելով սպանել նրան։ Բայց ոստիկանությունը հստակ կրակոց չի անում, և երբ Քրիստինան գոռում է Դևիդի անունը, ֆիլմը կտրուկ ավարտվում է՝ թողնելով նրանց ճակատագրերը անորոշ։

Դերասանական կազմ
----------------

* Սթրոթեր Մարտին՝ բժիշկ Կառլ Սթոուներ
* Դիրք Բենեդիքտ՝ Դևիդ Բլեյք
* Հիթեր Մենզիս՝ Քրիստինա Սթոուներ
* Ռիչարդ Բ․ Շալ՝ բժիշկ Քեն Դենիելս
* Թիմ Օ'Քոնոր՝ Քոգեն
* Ջեք Ջինգ՝ շերիֆ Դեյլ Հարդիսոն
* Քեթլին Քինգ՝ Քիթի Սթյուարտ
* Ռեբ Բրաուն՝ Սթիվ Ռանդել
* Թեդ Գրոմսան՝ Մորգան Բոք
* Չարլզ Սիլ՝ տարեց մարդ
* Ռեյ Բալարդ՝ զբոսաշրջիկ
* Նոուբլ Քրեյգ՝ Թիմ ՄաքԳրու

Տնային մեդիա
------------

«Սսսսսսս» ֆիլմը չէր թողարկվել է ԱՄՆ-ում տնային վիդեո ձևաչափով մինչև 1997 թվականին MCA Universal-ի կողմից թողարկվելը։ Այն նաև թողարկվել է CIC Video ընկերության կողմից VHS ձևաչափով Ճապոնիայում և Իսպանիայում «Ssssnake» և «Sssilbido de Muerte» անվանումներով համապատասխանաբար։

Ֆիլմի DVD ձևաչափով նորամուտը տեղի է ունեցել 2004 թվականի սեպտեմբերի 7-ին Universal-ի միջոցով, որը հետագայում ևս երեք անգամ՝ 2009, 2011 և 2014 թվականներին վերաթողարկել է այն։ Նույն ձևաչափով Ճապոնիայում այն թողարկվել է 2010 թվականի ապրիլի 7-ին։

Blu-ray ձևաչափով ֆիլմի առաջին թողարկումը տեղի է ունեցել 2016 թվականի ապրիլի 26-ին։ Այն նաև հարցազրույցներ է ներառել գլխավոր դերակատարներ Դիրք Բենեդիքտի և Հիթեր Մենզիսի հետ՝ որպես բոնուս։ Ավստրալիայում այդ ձևաչափով թողարկումը տեղի է ունեցել 2017 թվականի փետրվարի 1-ին Shock Entertainment-ի միջոցով։

Ծանոթագրություններ
------------------

1. 1 2
2. 1 2 3 4 5 6 7 8 9 10 11
3. 1 2 3 4 5 6 7 8
4. ↑  Tom Weaver, *Interviews with B Science Fiction and Horror Movie Makers: Writers, Producers, Directors, Actors, Moguls and Makeup* McFarland, 1 Jan 2006 p 228
5. ↑  "Big Rental Films of 1973," *Variety,* 9 January 1974, p. 60.
6. ↑  Howard Thompson (1973 թ․ օգոստոսի 2). «The Boy Who Cried Werewolf (1973) 'Sssssss' and 'Werewolf' Blend Horror». *The New York Times*.
7. ↑  «Sssssss | VHSCollector.com». *vhscollector.com*.
8. ↑  «SSSSSSS – Japanese original Vintage VHS MEGA RARE». *eBay*.
9. ↑  «Sssssss: SILBIDO DE MUERTE (1973) DESCATALOGADA. (Productor de Tiburón)». *todocoleccion.net*.
10. ↑  «【DVD】怪奇！吸血人間スネーク2010/04/07発売». Allcinema.org. Վերցված է 2013 թ․ փետրվարի 23-ին.
11. ↑  «Sssssss (1973) - Bernard Kowalski». *AllMovie.com*. AllMovie. Վերցված է 2016 թ․ դեկտեմբերի 5-ին.
12. ↑  «Sssssss - Blu-ray | Shout! Factory». *www.shoutfactory.com*.
13. ↑  «Sssssss Blu-ray (Australia)». *Blu-ray.com*. Վերցված է 2017 թ․ փետրվարի 10-ին.

Արտաքին հղումներ
----------------

* «Սսսսսսս»(անգլ.) ֆիլմը Internet Movie Database կայքում
* Սսսսսսս(անգլ.) ֆիլմը Rotten Tomatoes կայքում
* Սսսսսսս ֆիլմը Դե Մերդե կինոթատրոնում Արխիվացված 2017-02-03 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |